Poziv: „Ublažavanje siromaštva pružanjem pomoći najpotrebitijim osobama podjelom materijalne pomoći“

Caritas Zadarske nadbiskupije, projekt: „Suzbijanje siromaštva u Zadarskoj županiji podjelom osnovne materijalne pomoći“, Broj Ugovora: FD.02.1.1.05.0005

Zadar, 4.7.2023.

**ZAHTJEVI ZA POJAŠNJENJEM**

UPIT: Molim vas samo povratne informacije na sljedeća pitanja vezana za natječajnu dokumentaciju i tehničke specifikacije artikla:

-       Boja artikla za Grupu 6 je **bijela** za sve artikle?

-       Gramaža artikla za garnituru iz stavke 1 nije navedena

-       Dimenzija gornje plahte iz stavke 1 je 240x260?

-       Gramaža za artikl iz stavke 3 nije navedena

ODGOVOR:

* Boja artikala nije definirana u specifikacijama pa ponuditelj može ponuditi artikle bijele ili bilo koja druge boje.
* Gramaža artikla za garnituru nije definirana u specifikacijama pa ponuditelj bira gramažu koju će ponuditi.
* Dimenzija gornje plahte iz stavke 1. može biti 240x260, ali i bilo koje druge koje odgovaraju krevetu dimenzija 180x200 cm, odnosno koje su veće od 180x200 cm.
* Gramaža artikla iz stavke 3 nije definirana u specifikacijama pa ponuditelj bira gramažu koju će ponuditi.

UPIT: u stavku 2.3. KOLIČINA I KVALITETA PREDMETA NABAVE dokumentacije za nadmetanje stoji:

„Za stvarnu količinu naručitelj će izdavati narudžbe sukcesivno tijekom važenja ugovora sukladno svojim potrebama.“

Molimo Vas informaciju okvirno o koliko isporuka se radi za grupe: Školske torbe i Školski pribor.

ODGOVOR: Obzirom na datum početka školske godine očekujemo da ćemo cjelokupnu količinu iz grupa Školske torbe i Školski pribor realizirati kroz jednu isporuku. Ipak, naručitelj Caritas Zadarske nadbiskupije zadržava pravo planiranu količinu naručiti kroz više narudžbi.

UPIT: Ovim putem Vam se javljamo radi zamolbe i pojašnjenja oko GRUPE br.1 (Dječje pelene i ostale higijenske potrepštine).

**Specifikacije tendera:**

**Poziv: „Ublažavanje siromaštva pružanjem pomoći najpotrebitijim osobama podjelom materijalne pomoći“**

**Caritas Zadarske nadbiskupije, projekt: „Suzbijanje siromaštva u Zadarskoj županiji podjelom osnovne materijalne pomoći“, Broj Ugovora: FD.02.1.1.05.0005**

**Grupa 1. - Dječje pelene i ostale higijenske potrepštine**

U privitku se nalazi i troškovnik kao prilog.

Za pakiranja dječjih pelena za veličine 3., 4. i 5. naveli ste da moraju minimalno sadržavati 56 ili više komada.

Kako veličine i moći upijanja rastu, tako rastu i same pelene, fizički je nemoguće staviti u paket jednak broj komada od veličine 3., 4. ili 5.

Kako veličine rastu tako se proporcionalno broj komada u paketu smanjuje.

Svi distributeri/proizvođači imaju podjele veličina dječjih pelena od 1.-6. itd., i kod niti jednog nije jednak broj komada u paketu po veličinama.

S obzirom da ste naveli ukupan broj potrebitih komada pelena, molimo Vas da izostavite podatak iz zagrade koliko komada treba biti u paketu, ili da se uskladite specifikacije sa standardiziranim normama, kao npr.:

**Dječje pelene veličina br.2 – 50 ili više komada u paketu**

**Dječje pelene veličina br.3 – 50 ili više komada u paketu**

**Dječje pelene veličina br.4 – 40 ili više komada u paketu**

**Dječje pelene veličina br.5 – 40 ili više komada u paketu**

ODGOVOR: Kod grupe 1. Dječje pelene za svaku stavku naveden je minimalni broj pelena u pakiranju, dok se cijena izražava po komadu pelena u paketu. Iako za pelene veličina 3, 4 i 5 stoji da pakiranje mora sadržavati minimalno 56 komada u pakiranju, navedeno ne znači da ponuditelj mora ponuditi pakiranje s jednakim brojem komada pelena za svaku veličinu. Preciznije, pakiranje pelena veličine 3 može sadržavati više komada nego pakiranje pelena veličine 5, ali sva pakiranja moraju imati više od 56 kom u pakiranju.

UPIT: Molim vas povratno neke informacije vezane na tehničke specifikacije za artikle iz Grupe 6 :

-       Svi artikli pod stavkom 1. su 100% pamuk, platno ili saten?

-       Stavka 2. Poplun - može imati omotnu tkaninu od poliestera ili od pamuka? Isto tako punjenje, 100% poliester ili 100% pamuk?

-       Stavka 3. Navlaka - platno ili saten?

ODGOVOR: U nastavku dostavljamo odgovore na postavljena pitanja vezana uz Grupu 6.

* Troškovnik specificira da svi aktikli moraju biti 100% pamuk, ali ne definira platno ili saten pa je navedeno izbor svakog ponuditelja.
* Stavka 2. Poplun ne definira omotnu tkaninu niti punjenje pa je navedeno izbor svakog ponuditelja.
* Stavka 3 Navla ne definira treba li biti od platna ili satena pa je navedeno izbor svakog ponuditelja.

Odbor za nabavu